**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XVI****Број 66** | **Прокупље****29. Новембар****2024.године** | **Лист излази према потреби**Годишња претплата: 1.000 дин.Цена овог броја износи: 40 дин.Рок за рекламацију: 10 дана |

1

На основу члана 46. и члана 51б. Закона о планирању и изградњи („Службени гласник РС“, бр. 72/2009, 81/2009 – исправка,64/2010-оУС, 24/2011, 121/2012, 42/2013-оУС, 50/2013-оУС, 98/2013-оУС, 132/2014, 145/2014, 83/2018, 31/2019, 37/2019 – др.закон, 9/2020, 52/2021 и 62/2023), и члана 40. став 1, тачка 5 Статута града Прокупља (,,Службени лист општине Прокупље“ бр. 15/2018) на седници одржаној 01.10.2024.године, Скупштина града Прокупља донела је:

**ТРЕЋЕ ИЗМЕНЕ И ДОПУНЕ**

**ПЛАНА ГЕНЕРАЛНЕ РЕГУЛАЦИЈЕ ПРОКУПЉА**

**(текстуални део)**

Треће измене и допуне Плана генералне регулације Прокупља (у даљем тексту: треће измене и допуне ПГР Прокупља) садрже:

1. Текстуални део
2. Графички део
3. Документациону основу

**I ПОВОД, ЦИЉЕВИ И ЗАДАЦИ TРЕЋИХ ИЗМЕНА И ДОПУНА**

У току реализације Плана генералне регулације Прокупља („Службени лист општине Прокупље“, бр. 3/2014 и „Службени лист града Прокупља“, бр. 36/2020 и 25/2023), указала се потреба да се одређена планска решења, због промењених околности и потреба корисника, ускладе са новонасталом ситуацијом кроз треће измене и допуне.

Повод за измене и допуне је потреба за преиспитивањем намена простора на појединим локацијама, траса и регулације појединих саобраћајница, планирање траса нових саобраћајница, правила уређења и грађења, као и правила спровођења Плана. Одлуком о изради треће измене и допуне Плана генералне регулације Прокупља („Службени лист града Прокупља“, бр. 30/2023), број: 06-68/2023-023 од 03.07.2023. године) дефинисани су циљеве планирања, коришћења, уређења и заштите планског подручја.

Циљ израде трећих измена и допуна ПГР Прокупља је преиспитивање решења датих Планом генералне регулације Прокупља („Службени лист општине Прокупље“, бр. 3/2014 и „Службени лист града Прокупља“, бр. 36/2020 и 25/2023) у смислу формирањa планског основа за рационално уређивање и коришћење простора.

Измене и допуне врше се само у појединим сегментима текстуалног и графичког дела а односе се на:

* пренамену простора и корекцију граница између појединих намена,
* планирање нових, преиспитиваље и усклађивање коридора и капацитета постојећих траса саобраћајница и остале јавне инфраструктуре (енергетске, комуналне и друге) са фактичким стањем,
* корекције регулационих појасева саобраћајница и положаја грађевинских линија,
* корекције појединих делова правила грађења и уређења.

На графичким прилозима измене и допуне одређене су границама обухвата локација за измену и допуну а измене и допуне правила уређења и грађења назначене су у текстуалном делу.

Не приступа се изради стратешке процен еутицаја плана на животну средину сходно Одлуци о неприступању израде стратешке процене утицаја Плана на животну средину број 501-49/2023-05 од 05.05.2023. године и члану 10. Одлуке о изради треће измене и допуне Плана генералне регулације Прокупља („Службени лист града Прокупља“, бр. 30/2023), број: 06-68/2023-023 од 03.07.2023. године).

**II ПРАВНИ И ПЛАНСКИ ОСНОВ**

Правни основ за израду Tрећих измена и допуна ПГР Прокупља је:

* Закон о планирању и изградњи („Службени гласник РС“, бр.72/2009, 81/2009–исправка, 64/2010–оУС, 24/2011, 121/2012, 42/2013-оУС, 50/2013-оУС, 98/2013-оУС, 132/2014, 145/2014, 83/2018, 31/2019, 37/2019 – др.закон, 9/2020, 52/2021 и 62/2023),
* Правилника о садржини, начину и поступку израде докумената просторног и урбанистичког планирања („Службени гласник РС“, бр. 32/2019),
* Правилник о општим правилима за парцелацију, регулацију и изградњу („Службени гласник РС“, бр. 22/2015),
* Одлука о изради треће измене и допуне Плана генералне регулације Прокупља („Службени лист града Прокупља“, бр. 30/2023), 06-68/2023-023 од 03.07.2023. године
* Други законски и подзаконски акти који регулишу услове уређења, грађења и заштите у оквиру обухвата Tрећих измена и допуна ПГР Прокупља.

Плански основ за израду Tрећих измена и допуна ПГР Прокупља:

* Просторни план општине Прокупље („Службени гласник РС“ бр. 44/2011, 06-9/2011-02 од 14.03.2011. године - одлука УС).

**III ИЗВОД ИЗ ПЛАНСКИХ ДОКУМЕНАТА ВИШЕГ РЕДА**

***Просторни план општине Прокупље***

***(„Службени гласник РС“ бр. 44/2011, 06-9/2011-02 од 14.03.2011. године - одлука УС)***

Према Просторном плану општине Прокупље, Прокупље је сврстано у индустријски центар средње величине (5-10.000 запослених) који као центар раста и развоја општине није довољно интегрисан у главну осовину развоја која обухвата Прокупље, Куршумлију и Ниш и даље према Косову, као зону поларизације производних снага и индустријских центара. Испољена је општа неефикасност производних фактора услед изостанка техничког прогреса.

У складу са овим Планом, Прокупље ће се и у будуће развијати као центар Општине и Округа. Напомиње се да је Просторним планом Републике Србије Прокупље означено као град који има перспективу да, осим што ће се налазити у склопу функционалног урбаног подручја међународног значаја Ниш, формира и сопствено функционално урбано подручје регионалног значаја. У осталим насељима је потребно посветити посебну пажњу њиховом уређењу и правилном развоју. Нарочито је потребно организовано и трајно утицати на заустављање неповољних демографских кретања и смањење диспропорције између развијености општинског центра и осталих насеља на територији општине.

Прокупље је насеље са најразвијенијим терцијерним сектором делатности у општини и постоји могућност за његов даљи развој. Индустрија је била доминантна делатност између 1970 и 1990 године, у којој је било запошљено преко 6000 људи. У време израде ППО практично индустрије скоро да и није било. Зато се у наредном периоду планирао већи развој производних делатности, кроз привлачење пре свега страног капитала (што је у периоду после доношења ППО и започето). Паралелно са развојем секундарног сектора планиран је и развој терцијарног сектора који је такође од посебног значаја за развој Општине. Једино на тај начин се може зауставити одлив пре свега младог и стручног становништва из Прокупља.

Град Прокупље, формирао се у функцији гравитирајућег сеоског становништва (здравство, школство, трговина, општинска администрација). Урбана уређеност насеља је израженија у централним деловима града него у рубним зонама, а последица је уређивање и изградње града у складу са убанистичком планском документацијом.

Град Прокупље ће и даље бити центар привредних активности, зона концентрације услуга и становништва, али и примарна зона туристичког развоја везана за брдо и видиковац Хисар, као и спортско угоститељске садржајe.

**IV ПРЕДМЕТ ИЗРАДЕ TРЕЋИХ ИЗМЕНА И ДОПУНА**

Подручје трећих измена и допуна ПГР Прокупља налази се у оквиру граница обухвата Плана генералне регулације Прокупља („Службени лист општине Прокупље“, бр. 3/2014 и „Службени лист града Прокупља“, бр. 36/2020 и 25/2023) дефинисаних кроз 8 локација за измену и допуну.

Површина обухвата локација за измену и допуну износи **38,63** **hа.**

Површином грађевинског подручја обухваћене су површине јавних садржаја, саобраћајнице и површине намењене јавној и комуналној инфраструктури, становања, трговине, занатства и производње.

Предмет Tрећих измена и допуна ПГР Прокупља је у сегментима графичког дела и текстуалног дела.

1. **ПРЕДМЕТ ИЗМЕНА И ДОПУНА ПО ЛОКАЦИЈАМА У ОКВИРУ TРЕЋИХ ИЗМЕНА И ДОПУНА ПГР ПРОКУПЉА**

**ЛОКАЦИЈА 1**

Предмет измена и допуна у оквиру локације 1 је:

* пренамена источног дела блока А.6.1. Спорт и рекреација у А.7.8. Комуналне делатности – градска топлана и јужног дела у А.8.3. јавни паркинг;
* усклађивање граница намена према катастарском стању и према новопланираним регулационим линијама;
* планирање саобраћајнице и јавног паркинга у складу са фактичким стањем;
* усклађивање грађевинских линија са новопланираним саобраћајницама.

**ЛОКАЦИЈА 2**

Предмет измена и допуна у оквиру локације 2 је:

* усаглашавање саобраћајног решења са идејним решењем приступне саобраћајнице и паркинг простора здравственог центра са променом граница намене између блока А.5.1. Примарна здравствена заштита и Б.1.2. Општа стамбена зона ради усаглашавања са катастарским стањем;
* пренамена блока Б.1.3. Становање веће густине у А.8.3. Јавни паркинг и А.9.1. Парковско зеленило и корекција граница урбанистичких целина;
* пренамена блокова А.8.3. Јавни паркинг у А.9.1. Парковско зеленило;
* пренамена блока А.2.2. Више и високо образовање у А.9.1. Парковско зеленило;
* усклађивање граница намена и грађевинских линија са новопланираним саобраћајницама.

**ЛОКАЦИЈА 3**

Предмет измена и допуна у оквиру локације 3 је:

* пренамена северног дела блока А.9.1. Парковско зеленило у А.8.3. Јавни паркинг.

**ЛОКАЦИЈА 4**

Предмет измена и допуна у оквиру локације 4 је:

* пренамена јужног дела блока А.7.3. Комуналне делатности – Пијаца у А.8.3. Јавни паркинг.

**ЛОКАЦИЈА 5**

Предмет измена и допуна у оквиру локације 5 је:

* корекција регулационог појаса саобраћајнице на кп 3922 КО Прокупље града са проширењем коловоза од 3,50м на 5,50м и увођењем паралелног паркирања уз коловоз;
* реконструкција прикључка на државни пут IIБ реда број 415;
* усклађивање граница намена и грађевинских линија са новопланираним саобраћајницама.

**ЛОКАЦИЈА 6**

Предмет измена и допуна у оквиру локације 6 је:

* планирање саобраћајнице на делу кп 654/2 КО Ново Село и 20/1 КО Појате кроз Б.2.1. Привредна зона;
* усклађивање граница намена и грађевинских линија са новопланираним саобраћајницама;
* пренамена дела блока А.10.1. Казнено поправни дом у А.2.2. Више и високо образовање.

**ЛОКАЦИЈА 7**

Предмет измена и допуна у оквиру локације 7 је:

* планирање саобраћајнице преко кп 906 КО кроз Б.1.2. Општа стамбена зона ради повезивања улице Милована Глишића и Озренске;
* усклађивање граница намена и грађевинских линија са новопланираним саобраћајницама.

**ЛОКАЦИЈА 8**

Предмет измена и допуна у оквиру локације 8 је:

* промена намене из Б.1.2. Општа стамбена зона у Б.1.3. Становање веће густине на потесу између дела улица Никодија Стојановића Татка и Солунске.
1. **ИЗМЕНЕ И ДОПУНЕ У ГРАФИЧКОМ ДЕЛУ ПЛАНА**

Графички прилози „2. ПЛАНСКА РЕШЕЊА“ се мењају у сегментима који су дефинисани границом измена и допуна и приказани су на:

|  |  |  |
| --- | --- | --- |
| П.1. | Граница Плана и граница планираног грађевинског подручја са претежном наменом |  |
| површина....................................................................................................................................... | 1: 5000 |
| П.2. | Саобраћајно решење са регулационим линијама улица и површина јавне намене и |  |
| нивелационим планом................................................................................................................. | 1: 2500 |
| П.3. | Урбанистичка регулација са грађевинским линијама.............................................................. | 1: 2500 |
| П.4. | Постојећа и планирана генерална решења за трасе, коридоре и капацитете за енергетску, |  |
| комуналну и другу ифраструктуру |  |
|  | 4.1. | Електроенергетска мрежа, топлификација, гасификација и телекомуникациона |  |
| мрежа.............................................................................................................................................. | 1: 5000 |
|  | 4.2. | Водоводна и канализациона мрежа..................................................................................... | 1: 5000 |
| П.5. | Начин спровођења Плана............................................................................................................ | 1:10000 |
| П.6. | Објекти и зоне заштите................................................................................................................ | 1:10000 |

1. **ИЗМЕНЕ И ДОПУНЕ У ТЕКСТУАЛНОМ ДЕЛУ ПЛАНА**

**Напомена**: У наставку су дате само извршене измене и допуне у односу на текст Плана генералне регулације Прокупље („Службени лист општине Прокупље“ број 3/2014 и „Службени лист града Прокупља“, бр.36/2020 и 25/2023):

1. **ПЛАНСКИ ДЕО**
2. **ПРАВИЛА УРЕЂЕЊА**

1.3. КОНЦЕПЦИЈА УРЕЂЕЊА И ТИПОЛОГИЈА ЗОНА И ЦЕЛИНА ОДРЕЂЕНИХ ПЛАНОМ

 **-мења се** Табела2.и гласи:

*Табела 2. Биланс површина грађевинског земљишта*

|  |  |  |  |
| --- | --- | --- | --- |
| Планирана намена површина | П (m²) | П (ha) | учешће у обухвату плана (%) |
| **Планско подручје (обухват плана):** | **60,345,208** | **6,034.52** | **100.00** |
| **Површине изван грађевинског подручја:** | **34,742,389** | **3,474.24** | **57.57** |
| **Грађевинско подручје:** | **25,602,819** | **2,560.28** | **42.43** |
| **Површине и објекти јавних намена:** | **9,487,515** | **948.75** | **15.72** |
|  јавна управа | 12,239 | **1.22** | **0.02** |
|  комуналне делатности без гробља | 215,515 | **21.55** | **0.36** |
|  комуналне делатности - гробља | 273,489 | **27.35** | **0.45** |
|  образовање | 214,467 | **21.45** | **0.36** |
|  култура | 6,695 | **0.67** | **0.01** |
|  дечија заштита | 8,381 | **0.84** | **0.01** |
|  социјална заштита | 27,168 | **2.72** | **0.05** |
|  здравствена заштита | 75,160 | **7.52** | **0.12** |
|  спорт и рекреација | 93,835 | **9.38** | **0.16** |
|  јавне саобраћајне површине и објекти (без појаса аутопута Е-80 и површина и објеката железнице) | 3,016,844 | **301.68** | **5.00** |
|  површине и објекти железнице | 294,894 | **29.49** | **0.49** |
|  појас аутопута Е-80 (без обухваћених водних површина и површина и објеката железнице) | 1,486,856 | **148.69** | **2.46** |
|  посебна намена | 1,067,595 | **106.76** | **1.77** |
|  јавне зелене површине (без шума) | 2,694,377 | **269.44** | **4.46** |
| **Површине и објекти осталих намена:** | **16,115,304** | **1,611.53** | **26.71** |
|  становање ниске густине (зона ретких насеља и породичне градње) | 10,348,124 | **1,034.81** | **17.15** |
|  становање средње густине (општа стамбена зона) | 2,564,655 | **256.47** | **4.25** |
|  становање високе густине | 541,291 | **54.13** | **0.90** |
|  пословно-стамбена зона (мешовита зона) | 155,397 | **15.54** | **0.26** |
|  централна зона | 36,117 | **3.61** | **0.06** |
|  привредна зона | 1,009,624 | **100.96** | **1.67** |
|  индустријска зона | 1,458,925 | **145.89** | **2.42** |
|  верски објекти | 1,171 | **0.12** | **0.00** |
| **Остале површине (изван грађевинског подручја, без водних површина):** | **34,239,938** | **3,423.99** | **56.74** |
|  пољопривреда | 28,356,191 | **2,835.62** | **46.99** |
|  шуме | 5,883,747 | **588.37** | **9.75** |
| **Водне површине са приобалним појасом (изван грађевинског подручја):** | **502,451** | **50.25** | **0.83** |

1.4. УРБАНИСТИЧКИ И ДРУГИ УСЛОВИ ЗА УРЕЂЕЊЕ И ИЗГРАДЊУ ПОВРШИНА И ОБЈЕКАТА ЈАВНЕ НАМЕНЕ И МРЕЖЕ САОБРАЋАЈНЕ И ДРУГЕ ИНФРАСТРУКТУРЕ

**-допуњује се** попис комуналних делатности у оквиру ЗОНА ЈАВНИХ НАМЕНА тако да сада гласи:

 „- **комуналне делатности:** зелене пијаце, поште, гробља, простори за привремени боравак кућних љубимаца, луталица и сл, инфраструктурни објекти, депоније, трансфер станице, градска топлана;“

**1.4.1. Услови за уређење и изградњу површина и објеката јавне намене**

**1.4.1.8. Комуналне делатности**

- на крају поглавља **додаје се** наслов „*Градска топлана*“ са текстом који гласи:

„*Градска топлана*

У циљу проширења и унапређења топлификационог система планира се изградња градске топлане на локацији уз постојећу спортску халу и установа основног и средњег образовања. Приликом разраде локације због специфичности објекта и могућих утицаја на околину у животну средину непходнo је да буду задовољени сви законски прописи, просторно-урбанистички, саобраћајни, економски, технолошки и еколошки критеријуми.

Диспозиција, пројектовање, извођење и функционисање свих објеката будуће топлане, морају бити такви да обезбеде технолошки несметано и са еколошког становишта безбедно функциониање како објеката топлане, тако и околних објеката спорта и рекреације, образовања, становања и др., који ни на који начин не смеју бити угрожени функционисањем топлане. Начин прикључења објекта топлане и технологија рада одредиће се према економски и еколошки најприхватљивијем решењу на основу расположивих енергената и доступности инфраструктурних мрежа.“

**1.4.2. Трасе, коридори и капацитети за саобраћајну, енергетску, комуналну и другу инфраструктуру**

**1.4.2.1. Саобраћајна инфраструктура**

1.4.2.1.4. Мирујући саобраћај

- **мења се** поглавље 1.4.2.1.4. Мирујући саобраћај тако да сада гласи:

„Постојећа паркиралишта се задржавају на локацијама код зграде СО Прокупље и код солитера. Паркиралиште код солитера могуће је формирати у комбинацији гараже и паркинга.

Планирају се пет нова паркиралишта у контактним зонама са јавним функцијама и то: за потребе новог здравственог центра, у зони спортске хале, у зони пијаце и у непосредној близини дома културе и паркиралишта за гробља на Трнавачком путу и у Растовници.“

1.7. МЕРЕ ЗАШТИТЕ КУЛТУРНО-ИСТОРИЈСКИХ СПОМЕНИКА И ЗАШТИЋЕНИХ ПРИРОДНИХ ЦЕЛИНА

**1.7.1. Заштита културно-историјског наслеђа**

**-допуњује** се став 3 поглавља 1.7.1. Заштита културно-историјског наслеђа који сад гласи:

„Према Закону о културним добрима у групу непокретних културних добара спадају: споменици културе, просторне културно-историјске целине, археолошка налазишта и знаменита места. Набројана културна добра утврђују се и проглашавају Одлукама и Решењима надлежних органа и штите се одредбама поменутог Закона. Непокретна културна добра штитиће се и одржавати и на основу одредби овог Плана, услова надлежних установа заштите и прописаних мера и услова чувања, коришћења и одржавања из Акта о условима чувања, одржавања и коришћења непокретних културних добара и добара која уживају претходну заштиту (бр. 286/2 од 15.04.2011.године) и Акта о условима чувања, одржавања, коришћења и утврђеним мерама заштите културних добара и добара која уживају претходну заштиту (бр.1521/2-03 од 25.11.2019.године, бр. 1717/2-03 од 05.12.2022.године и бр. 1899/2-02 од 27.11.2023.године). „

- **додаје** се након поглавља 1.7.1. Заштита културно-историјског наслеђа подпоглавље 1.7.1а које гласи:

**„1.7.1а. Услови чувања, одржавања, коришћења и утврђене мере заштите културних добара и добара који уживају претходну заштиту од значаја за Треће измене и допуне**

Општи услови чувања, одржавања, коришћења и мере заштите дефинисани су за цело планско подручје са нагласком да се третира археолошки неистражен простор. Предметне измене и допуне су парцијалног карактера, при чему се за локације 3 (непосредна близина дома културе), 4 (пијаца) и 8 (потес између дела улица Никодија Стојановића Татка и Солунске) претпоставља да садрже археолошко и градитељско наслеђе. По питању заштите непокретних културних добара, културних добара под претходном заштитом, градитељског наслеђа, археолошких локалитета и ратних маеморијала, сходно издатом Акту о условима чувања, одржавања, коришћења и утврђеним мерама заштите културних добара и добара која уживају претходну заштиту од значаја за израду Трећих измена и допуна Плана генралне регулације Прокупља (бр. 1899/2-02 од 27.11.2023.године), потребно је:

* да се ураде претходна археолошка истраживања на подручју локације 3 и обавезно археолошко праћење земљаних радова за локацију 4 у циљу дефинисања археолошког потенцијала на овим просторима;
* да се изради студија ратних меморијала са припадајућом евиденцијом за подручје читавог планског документа у циљу прикупљања и вођења евиденције ратних меморијала;
* да се изради студија заштите градитељског наслеђа са израдом техничке документације постојећег стања наслеђа на подручју локације 8 ради прикупљања основне документације о препознатом градитељском наслеђу.“

**2. ПРАВИЛА ГРАЂЕЊА**

- мења се четврти став који сада гласи:

„Удаљење новопројектованог објекта од постојећег објекта који је изграђен на међи а који има отворе за стамбене просторије на међи мора да буде најмање 2,5m, односно минимално 1,5m ако објекат нема отворе за стамбене просторије. За удаљење мање од дозвољеног од границе парцеле потребна је сагласност суседа.“

2.1. ОБЈЕКТИ ЈАВНЕ НАМЕНЕ

**2.1.7. Комуналне делатности**

- додаје нова тачка појединачних правила грађења за **2.1.7.6.** **Градска топлана** **(А.7.8.)** која гласи:

**„2.1.7.6.** **Градска топлана** **(А.7.8.)**

|  |  |
| --- | --- |
| ***УСЛОВИ ЗА ФОРМИРАЊЕ ГРАЂЕВИНСКЕ ПАРЦЕЛЕ*** | ***ВЕЛИЧИНА КОМПЛЕКСА УСАГЛАШАВА СЕ СА ОДРЕЂЕНОМ НАМЕНОМ У СКЛАДУ СА ПРОПИСИМА И ОДГОВАРАЈУЋИМ ТЕХНИЧКИМ НОРМАТИВИМА*** |
| **НАМЕНА ДОМИНАНТНА** | топлана |
| **НАМЕНА ДОПУНСКА** | компатибилни комунални и инфраструктурни објекти |
| **НАМЕНА ЗАБРАЊЕНА** | све намене, сем наведених  |
| **ПОЛОЖАЈ ОБЈЕКТА У ОДНОСУ НА РЕГУЛАЦИЈУ** | испади на објекту не могу прелазити регулациону линију; подземне етаже могу прећи грађевинску, али не и регулациону линију. |
| **МАКСИМАЛНИ ИНДЕКС ЗАУЗЕТОСТИ** | 50% |
| **МАКСИМАЛНА СПРАТНОСТ ОБЈЕКТА** | до П+2, односно технолошка висина објекта, могућа изградња подземних етажа |
| **НАЈМАЊА ДОЗВОЉЕНА МЕЂУСОБНА УДАЉЕНОСТ ОБЈЕКТА** | међусобна удаљеност износи најмање половину висине вишег објекта; удаљеност од другог објекта било које врсте изградње не може бити мања од 4,0m;растојање између објеката на парцели може бити и мање само ако је то условљено технолошким процесом. |
| **НАЈМАЊА ДОЗВОЉЕНА УДАЉЕНОСТ ОБЈЕКТА ОД ГРАНИЦА ПАРЦЕЛА** | објекат се поставља на минимум 5,0m од граница грађевинске парцеле |
| **ОГРАЂИВАЊЕ ПАРЦЕЛЕ** | грађевинске парцеле могу се ограђивати транспарентном оградом висине до 2,20m - са парапетом до 0,60m; ограде је могуће временом озеленити са унутрашње стране;  |
| **ПАРКИРАЊЕ** | паркинг простор предвидети у оквиру грађевинске парцеле; број паркинг места - 1 паркинг место на 70m2 корисне површине изграђених објеката |
| **УСЛОВИ ЗА ИЗГРАДЊУ ДРУГИХ ОБЈЕКАТА НА ИСТОЈ ГРАЂЕВИНСКОЈ ПАРЦЕЛИ** | На истој грађевинској парцели могу се градити други објекти исте или компатабилне намене као и пратећи и помоћни објекти |
| **ГРАНИЧНА ЛИНИЈА** | гранична линија зоне треба да има линеарно зеленило у појасу најмање ширине 5,0m. |
| **ЗЕЛЕНЕ И СЛОБОДНЕ ПОВРШИНЕ** | потребно је предвидети простор за зеленило у минималној површини од 10% укупне површине грађевинске парцеле. |

**2.1.9. Објекти инфраструктуре**

**-додају се** нова тачка *В)* у оквиру подпоглавља 2.1.9.1.1. Редефинисање постојећих саобраћајних прикључака и планирање нових саобраћајних прикључака на државне путеве која гласе:

„**2.1.9.1.1. Редефинисање постојећих саобраћајних прикључака и планирање нових саобраћајних прикључака на државне путеве**

*В) Реконструкција саобраћајног прикључка на ДП IIБ број 415 на стационажи* *Км.59+274 у тачки 655*“

У оквиру трећих измена и допуна, на локацији 5, на стационажи постојећег прикључка на државни пут, извршена је корекција ширине коловоза са 3,50м на 5,50м уз увођење паралелног паркирања у оквиру коловоза. Положајне карактеристике трасе саобраћајнице нису мењане изузев проширења коловоза и у том смислу врши се реконструкција саобраћајног прикључка при чему је потребно водити рачуна о следећем:

* Ширина коловоза мора бити минималне ширине 5,0м и дужине 20,0м;
* Коловоз мора бити димензионисан за тешко саобраћајно оптерећење;
* Полупречник лепеза у зони раскрсница утврдити на основу криве трагова меродавних возила које ће користити предмтне саобраћајне прикључке;
* Рачунској брзини пута;
* Просторним карактеристикама терена;
* Зонама потребне прегледности;
* Обезбедити приоритет саобраћаја на државном путу;
* Адекватно решење прихватања и одводњавања површинских вода, уз усклађивање са системом одводњавања државног пута;
* Коловоз прикључне саобраћајнице мора бити пројектован сходно чл. 41-43. Закона о путевима.

Општи услови за постављања инсталација:

* Траса инсталација мора се пројектно усагласити са постојећим инсталацијама поред и испод државних путева.

Услови за подземно укрштање инсталација са путем:

* Да се укрштање са путем предвиди искључиво механичким подбушивањем испод трупа пута, управно на пут у прописаној заштитној цеви;
* Заштитна цев мора бити пројектована на целој дужини између крајњих тачака попречног профила државног пута, увећана за по 3,0м са сваке стране;
* Минимална дубина предметних инсталација и заштитних цеви од најниже коте коловоза до горње коте заштитне цеви износи 1,35м;
* Минимална дубина предметних инсталација и заштитних цеви испод путног канала за одводњавање (постојећег или планираног) од коте дна канала до горње коте заштитне цеви износи 1,20м.

Услови за паралелно вођење инсталација са путем:

* Инсталације морају бити постављене минимално 3,0м од крајње тачке попречног профила пута (ножице насипа трупа пута или спољне ивице канала за одводњавање);
* Не дозвољава се вођење инсталација по банкини, по косинама усека или насипа, кроз јаркове и кроз локације које могу бити иницијалне за отварање клизишта;
* На местима где није могуће задовољити услове из претходног става мора се испројектовати и извести адекватна заштита трупа предметног пута.

Услови за вођење надземних инсталација у односу на пут:

* Стубове планирати изван заштитног појаса државног пута (20,0м мерено од границе путног земљишта за државни пут првог реда, односно 10,0м мерено од границе путног земљишта за државни пут другог реда), а у случају да је висина стуба већа од прописане ширине заштитног појаса државног пута, растојање предвидети на минималној удаљености за висину стуба, мерено од границе путног земљишта;
* Обезбедити сигурносну висину од 7,0м мерено од највише коте коловоза до ланчанице, при најнеповољнијим темепратурним условима.“

2.2. ПОВРШИНЕ И ОБЈЕКТИ ОСТАЛЕ НАМЕНЕ

**2.2.1. Централна зона (Б.0.)**

**-мењају се** следећи делови у оквиру појединачних правила грађења:

|  |  |
| --- | --- |
| **НАЈМАЊА ДОЗВОЉЕНА МЕЂУСОБНА УДАЉЕНОСТ ОБЈЕКТА** | Објекти у централној зони су по по правилу објекти у низу.Међусобна удаљеност нових и околних објеката не може бити мања од 5,0m (осим за објекте у непрекинутом и прекинутом низу). За изграђене објекте који су међусобно удаљени мање од 5,0m не могу се на суседним странама отварати наспрамни отвори за осветљење стамбених просторија. Ова одредница се не односи на удаљења од помоћних објеката и сличних обејката. За удаљења мања од 2.5m потребна је сагласност суседа.Удаљење новопројектованог објекта од постојећег објекта који је изграђен на међи а који има отворе за стамбене просторије на међи мора да буде најмање 2,5m, односно минимално 1,5m ако постојећи објекат нема отворе за стамбене просторије. За удаљење мање од дозвољеног од границе парцеле потребна је сагласност суседа. |
| **НАЈМАЊА ДОЗВОЉЕНА УДАЉЕНОСТ ОБЈЕКТА ОД ГРАНИЦА ПАРЦЕЛА** | Објекат се у централној („БИД“) зони гради углавном на међи, поставља се од међе до међе грађевинске парцеле. У осталим случајевима растојање је min 1,5m. Удаљење објекта од задње границе парцеле износи 1/4 висине објекта. За удаљења мања од дозвољеног, од границе парцеле, потребна је сагласност суседа. |

**2.2.2. Становање**

**-мењају се** следећи наслови и делови у оквиру појединачних правила грађења:

**2.2.2.1. Зона ретких насеља и породичне градње (Б.1.1.)**

|  |  |
| --- | --- |
| **НАЈМАЊА ДОЗВОЉЕНА УДАЉЕНОСТ ОБЈЕКТА ОД ГРАНИЦА ПАРЦЕЛА** | најмање дозвољено растојање од најистуреније тачке новог објекта слободностојећег типа изградње и линије суседне грађевинске парцеле је 2,50m, односно минимално 1,5m ако објекат нема отворе за стамбене просторије. Осим овог типа изградње објекти могу бити постављени на грађевинској парцели и у непрекинутом низу - објекат на парцели додирује обе бочне линије парцеле, у прекинутом низу – објекат додирује само једну бочну линију парцеле. За изграђене објекте чије је растојање од границе парцела мање од 2,50m не могу се на суседним странама предвиђати отвори осим отвора за помоћне просторије (кухиња, купатило, остава, ходници и сл.).За удаљења, мања од дозвољеног, од границе парцеле потребна је сагласност суседа. |

**2.2.2.2. Општа стамбена зона (Б.1.2.)**

|  |  |
| --- | --- |
| **НАЈМАЊА ДОЗВОЉЕНА УДАЉЕНОСТ ОБЈЕКТА ОД ГРАНИЦА ПАРЦЕЛА** | најмање дозвољено растојање од најистуреније тачке новог објекта слободностојећег типа изградње и линије суседне грађевинске парцеле је 2,50m, односно минимално 1,5m ако објекат нема отворе за стамбене просторије. Осим овог типа изградње објекти могу бити постављени на грађевинској парцели и у непрекинутом низу-објекат на парцели додирује обе бочне линије парцеле, у прекинутом низу-објекат додирује само једну бочну линију парцеле. За изграђене објекте чије је растојање од границе парцела мање од 2,50m не могу се на суседним странама предвиђати отвори осим отвора за помоћне просторије (кухиња, купатило, остава, ходници и сл.). |

**2.2.2.3. Становање веће густине (Б.1.3.)**

|  |  |
| --- | --- |
| **НАЈМАЊА ДОЗВОЉЕНА УДАЉЕНОСТ ОБЈЕКТА ОД ГРАНИЦА ПАРЦЕЛА** | најмање дозвољено растојање од најистуреније тачке новог објекта слободностојећег типа изградње и линије суседне грађевинске парцеле је 2,50m, односно минимално 1,5m ако објекат нема отворе за стамбене просторије. Осим овог типа изградње објекти могу бити постављени на грађевинској парцели и у непрекинутом низу - објекат на парцели додирује обе бочне линије парцеле, у прекинутом низу – објекат додирује само једну бочну линију парцеле. За изграђене објекте чије је растојање од границе парцела мање од 2,50m не могу се на суседним странама предвиђати отвори осим отвора за помоћне просторије (кухиња, купатило, остава, ходници и сл.).За удаљења, мања од дозвољеног, од границе парцеле потребна је сагласност суседа. |

**2.2.2.4. Мешовита зона (Пословно-стамбена зона) (Б.1.4.)**

|  |  |
| --- | --- |
| **НАЈМАЊА ДОЗВОЉЕНА УДАЉЕНОСТ ОБЈЕКТА ОД ГРАНИЦА ПАРЦЕЛА** | најмање дозвољено растојање од најистуреније тачке новог објекта слободностојећег типа изградње и линије суседне грађевинске парцеле је 2,50m, односно минимално 1,5m ако објекат нема отворе за стамбене просторије.. Осим овог типа изградње објекти могу бити постављени на грађевинској парцели и у непрекинутом низу - објекат на парцели додирује обе бочне линије парцеле, у прекинутом низу – објекат додирује само једну бочну линију парцеле. За изграђене објекте чије је растојање од границе парцела мање од 2,50m не могу се на суседним странама предвиђати отвори осим отвора за помоћне просторије (кухиња, купатило, остава, ходници и сл.).За удаљења, мања од дозвољеног, од границе парцеле потребна је сагласност суседа. |

**V ГРАФИЧКИ ДЕО**

|  |  |  |
| --- | --- | --- |
| П.1. | Граница Плана и граница планираног грађевинског подручја са претежном наменом |  |
| површина....................................................................................................................................... | 1: 5000 |
| П.2. | Саобраћајно решење са регулационим линијама улица и површина јавне намене и |  |
| нивелационим планом................................................................................................................. | 1: 2500 |
| П.3. | Урбанистичка регулација са грађевинским линијама.............................................................. | 1: 2500 |
| П.4. | Постојећа и планирана генерална решења за трасе, коридоре и капацитете за енергетску, |  |
| комуналну и другу ифраструктуру |  |
|  | 4.1. | Електроенергетска мрежа, топлификација, гасификација и телекомуникациона |  |
| мрежа.............................................................................................................................................. | 1: 5000 |
|  | 4.2. | Водоводна и канализациона мрежа..................................................................................... | 1: 5000 |
| П.5. | Начин спровођења Плана............................................................................................................ | 1:10000 |
| П.6. | Објекти и зоне заштите................................................................................................................ | 1:10000 |

**VI ДОКУМЕНТАЦИОНИ ДЕО**

* Одлука о изради Tрећих изменa и допунa ПГР Прокупља
* Подлоге за израду плана (дигитално)
* Подаци и услови имаоаца јавних овлашћења
* Извештаји Комисије за планове
* Подаци о оглашавању
* Одлука о усвајању планског документа

**VII ЗАВРШНЕ ОДРЕДБЕ**

Елаборати Tрећих изменa и допунa ПГР Прокупља оверени су печатом Скупштине града Прокупље и потписом председника Скупштине града.

Надзор над спровођењем Tрећих изменa и допунa ПГР Прокупља врши Градско веће Скупштине града Прокупља.

О спровођењу Tрећих изменa и допунa ПГР Прокупља стараће се надлежни орган Градске управе.

По доношењу измена и допуна План се доставља: Градској управи града Прокупља и обрађивачима: „Југинус, д.о.о.“ и „План урбан д.о.о.“.

Републичком геодетском заводу доставља се прилог: „П.3. Саобраћајно решење са регулационим линијама улица и површина јавне намене и нивелационим планом“.

Треће измене и допуне ПГР Прокупља спроводе се заједно са Планом генералне регулације Прокупља („Службени лист општине Прокупље“, бр. 3/2014 и „Службени лист града Прокупља“, бр. 36/2020 и 25/2023). План ступа на снагу осмог дана од дана објављивања у „Службеном листу града Прокупља“.

Текстуални и графички део Tрећих измена и допуна ПГР Прокупља, објављује се у електронском облику и доступан је путем интернета, осим прилога који се односе на посебне мере, услове и захтеве за прилагођавање потребама одбране земље, као и подацима о подручјима и зонама објеката од посебног значаја и интереса за одбрану земље.

Број: 06-90/2024-02

У Прокупљу, 01.10.2024.године

СКУПШТИНА ГРАДА ПРОКУПЉА

ПРЕДСЕДНИК

СКУПШТИНЕ ГРАДА

Дејан Лазић с.р.

***С а д р ж а ј***

1. ***Трећа измена и допуна плана генералне регулације Прокупља (текстуални део).........1-14***



 Издавач**:** *Скупштина града Прокупља*

 **Лист уредио** *Ивана Обрадовић*

**Главни и одговорни уредник:** *Секретар Скупштине града Прокупља Тања Ђорђевић*